**הסכם התקשרות**

שנערך ב ביום לחודש  בשנת

|  |  |
| --- | --- |
| **בין** | **ת.ז./ח.פ.**    טל':      ; דוא"ל:       (להלן: "**הספק**") |
|  |  |
| **ובין**: | **ת.ז./ח.פ.**  מרח'  טל':      ; דוא"ל:       (להלן: "**הלקוח**") |
|  |  |
| **הואיל** | והלקוח מעוניין לרכוש את השירותים ו/או מוצרים של הספק; |
| **והואיל** | והספק הסכים לספק את השירותים ו/או מוצרים ללקוח וזאת בהתאם ובכפוף לתנאי הסכם זה; |
| **הוסכם, הותנה והוצהר בין הצדדים, כדלקמן:** | |

1. כללי
   1. המבוא להסכם זה מהווה חלק בלתי-נפרד הימנו ומחייב ככול תנאיו.
   2. חלוקת ההסכם לכותרות וסעיפים נעשה למען הנוחות בלבד ולא תשמש לפרשנות תנאי מתנאי הסכם זה.
2. הצהרות והתחייבויות הצדדים
   1. הצדדים מצהירים ומתחייבים כי אין להם כל מניעה משפטית או אחרת המונעת ממי מהם להתקשר בהסכם זה ולמלא את התחייבויותיהם על פיו.
   2. הצדדים מתחייבים לפעול על מנת למלא את התחייבויותיהם על פי ההסכם ולפעול באופן שיקל גם על הצד השני למלא את התחייבויותיו.
   3. כל מצג, מסמך, התנהלות, תכתובת וכיו"ב אירועים חיצוניים להסכם התקשרות זה, יהיו חסרי כל תוקף מרגע החתימה על ההסכם אלא אם יועלו על-גבי מסמך בכתב אשר ייחתם על-ידי הצדדים להסכם ויצורף אליו כחלק בלתי-נפרד ממנו.
3. תיאור השירותים ומועדי אספקה
   1. הספק מתחייב להעניק ללקוח את השירותים הבאים ואותם בלבד:       (להלן: "**השירותים**").
   2. השירותים הנ"ל יסופקו עד ולא יאוחר מ(תאריך או ימי/חודשי עסקים) / באופן שוטף ועד למתן הודעה בכתב מטעם מי מהצדדים המודיעה על סיום ההתקשרות / למשך (תקופה).
   3. (ככול שישנן אבני-דרך למתן השירותים): השירותים יסופקו בכפוף לתקופה האמורה לעיל ולפי **לוח זמני האספקה והתשלומים המצורפים כנספח א' להסכם זה המהווה חלק בלתי-נפרד מן ההסכם.**
4. עלות השירותים והתנאים לתשלום
   1. בתמורה למתן השירותים כהגדרתם לעיל, הלקוח ישלם לספק סך כולל של       ₪ בצירוף מע"מ כדין (רלוונטי לעוסק מורשה/תאגיד), (להלן: "**התמורה**").
   2. התמורה הנקובה לעיל היא תמורה סופית ומוחלטת וכוללת את כל התשלומים וההוצאות מכל מין וסוג שהוא בקשר עם מתן השירותים.
   3. בהתאמה, כל צד להסכם יישא במיסים, ההיטלים, האגרות וכל ההוצאות הקשורים במתן או קבלת השירותים והחלים עליו.
   4. למען הזהירות והסרת ספק בלבד יובהר כי התמורה הנ"ל היא בעבור מתן השירותים כהגדרתם בהסכם זה בלבד וכל שירות או מוצר אחר אשר יסופק בין הצדדים יהיה בתמורה נפרדת אשר תעוגן בהסכם התקשרות נפרד.
   5. התמורה הנ"ל תשולם בתוך (מועד התשלום) / לפי לוח זמני האספקה והתשלומים **המצורף כנספח א' להסכם ומהווה חלק בלתי-נפרד ממנו**.
   6. אופציונאלי (למנהלים הנהלת חשבונות כפולה): התשלום יעשה כנגד חשבון עסקה שיפיק הספק ללקוח בעבור התקופה הרלוונטית לתשלום.
   7. התשלום יבוצע באמצעות העברה בנקאית לחשבון בבנק \_\_\_ סניף \_\_\_ שמספרו (פירוט פרטים להעברה) / צ'קים שנמסרו מראש והעתקם מצורף כנספח \_\_ להסכם ומהווה חלק בלתי-נפרד ממנו / מזומן / בהוראת קבע בכרטיס אשראי שפרטיו \_\_/ ועוד.
   8. ככול שמדובר בהתקשרות ארוכת טווח: הספק יהיה רשאי לעדכן את התמורה הנקובה לעיל אחת ל(רבעון/חצי-שנה קלנדרית/שנה/תקופה אחרת) וזאת בכפוף למתן הודעה של 15 ימים קלנדריים מראש ובכתב, אשר נמסרה ללקוח לפי תנאי הסכם זה.
   9. הלקוח יהיה רשאי להודיע על סיום ההתקשרות תוך 30 ימים קלנדריים מיום שקיבל הודעה מטעם הספק על העלאת התמורה. הודעה כאמור תמסר לספק בכתב לפי תנאי הסכם זה ועד אשר סיום ההתקשרות ייכנס לתוקף, הלקוח ישלם את התמורה המוסכמת כפי שהייתה לפני העלאתה כאמור.
5. תקופת ההתקשרות – אופציונאלי

תוקף הסכם זה הוא \_\_\_\_ ימים/חודשים/שנים מיום חתימתו. הלקוח יוכל לבקש להאריך את ההסכם ב-(תקופת זמן) נוספת, וזאת תוך מתן הודעה לספק של 30 ימים מראש ובכתב לפני יום סיום ההסכם.

1. איסור הסבת זכויות – אופציונאלי

הסכם זה נערך עם הלקוח בלבד והוא לא יהיה רשאי להעביר או להסב או למסור או להמחות את כולו או מקצתו לאחר.

1. ביטול ההסכם
   1. סעיף פיצוי מוסכם מראש – אופציונאלי: צד אשר יפר את ההסכם ולא יתקנה תוך 7 ימים מיום שנדרש בכתב לעשות כן, ישלם לצד המקיים או המוכן לקיים פיצויים קבועים ומוערכים מראש בסך השווה של \_\_\_\_ ₪. אין באמור בסעיף זה כדי לפגוע בזכות הצדדים לדרוש ו/או לתבוע כל סעד אחר על פי ההסכם ועל פי דין.
   2. מוסכם על הצדדים כי הפרת כל הוראה מהוראות סעיפים \_\_\_\_ לעיל בהסכם זה, כולם או מקצתם, תהווה הפרה יסודית של ההסכם וככזו יהיה לצד המקיים או המוכן לקיים זכות לבטל את ההסכם ללא מתן דרישה בכתב כאמור לעיל.
   3. הצדדים מצהירים כי סכום הפיצוי המוסכם הקבוע בסעיף ‎7.1 לעיל הוא הסכום הסביר שנקבע על ידם, לאחר הערכה זהירה, בהתחשב בנזק שייגרם כתוצאה מסתברת של מעשיהם והפרתם את ההסכם.
2. שונות
   1. הסכם זה מכיל את כל הסכמות הצדדים בקשר להלוואה ומבטל כל הסכם מצג, הבטחה, מו"מ, התחייבות והסכמה קודמים שנעשו בין הצדדים, אם נעשו, בקשר לנושאי ההסכם שהובאו בו במפורש או במשתמע.
   2. כל שינוי או תוספת להסכם זה יהיו חסרי-תוקף, אלא אם כן ייעשו בכתב ובחתימת הצדדים להסכם.
   3. הצדדים מתחייבים לחתום על כל מסמך שיידרשו, ככול שיידרשו, וכן להופיע בפני כל גוף, לשם מתן תוקף או לצורך ביצוע הוראה מהוראות הסכם זה.
   4. הודעה שתשלח על-פי כתובות הצדדים המפורטים במבוא להסכם זה בדואר רשום, תחשב כי הגיע לנמען תוך 3 ימים מעת מסירתה לסניף הדואר, ואם נמסרה ביד – בעת מסירתה.
   5. כל סכסוך ביחס להסכם זה, לרבות אך לא רק תנאיו, פרשנותו, ביטולו או קיומו, יתברר אך ורק בבתי-המשפט המוסמכים במחוז צפון / חיפה / מרכז / תל אביב/ ירושלים / דרום, בישראל ועל פי הדין הישראלי בלבד.

**ולראייה באו הצדדים על החתום במקום ובמועד המפורטים בכותרת הסכם זה:**